yakhyo/uz-wiki huggingface dataset:
Giang Nguyen

Giang Thu Nguyen (Nguyễn Thu Giang) (1985-yil 2-oktabrda Xanoyda tugʻilgan) — avstraliyalik shaxmatchi va matematik. U Adelaida universitetida amaliy matematika boʻyicha katta oʻqituvchi. Shaxmat boʻyicha u xalqaro ayollar shaxmat ustasi va yettita shaxmat olimpiadasida Avstraliyani himoya qilgan. U toʻrt marta Janubiy Avstraliyaning ayollar chempionatida va bir marta Janubiy Avstraliya (ochiq) chempionligini qoʻlga kiritgan.

Faoliyati 
Nguyen toʻqqiz yoshida shaxmat oʻynay boshlagan. U 1998-yilda 13 yoshgacha boʻlgan oʻsmir qizlar oʻrtasidagi Vetnam chempionatida oltin medal, 1999-yilda 15 yoshgacha boʻlgan oʻsmir qizlar oʻrtasidagi Vetnam chempionatida kumush medalni qoʻlga kiritdi.

Nguyen birinchi marta 1998-yilda 14 yoshgacha boʻlgan qizlar oʻrtasidagi Jahon chempionatida (Disneylend, Parij) Vetnamni himoya qilgan. Vetnam vakili sifatida 1999-yilda 14 yoshgacha boʻlgan qizlar oʻrtasidagi Osiyo chempionatida oltin medal, 2000-yilda „Osiyo bolalari“ II xalqaro bolalar sport oʻyinlarida kumush, 2000-yilda 16 yoshgacha boʻlgan qizlar oʻrtasidagi ASEAN chempionatida kumush medalni qoʻlga kiritdi.

2001-yilda Nguyen Avstraliyaning Adelaida shahriga koʻchib oʻtdi. 2002-yilda Sidneyda oʻtkazilgan Avstraliya oʻsmirlar chempionatida u uchinchi oʻrinni egalladi.

2008-yildan beri Nguyen Avstraliya bayrogʻi ostida shaxmat oʻynab keladi. U Avstraliyani yettita shaxmat olimpiadalarida: 2008-yil, 2010-yil, 2012-yil, 2014-yil, 2016-yil, 2018-yil va 2022-yillarda himoya qilgan. 2012-yilda u 6/9 ball toʻpladi va oʻz natijasi uchun Ayollar FIDE ustasi (WFM) unvoniga sazovor boʻldi.

U 2014-yilda (ochiq) Janubiy Avstraliya chempionatida va 2003-yil, 2006-yil, 2007-yil va 2008-yillarda ayollar chempionatida gʻolib chiqdi.

Matematikadagi yutuqlari 
Nguyen 2009-yilda 23 yoshida Janubiy Avstraliya universitetida (UniSA) matematika boʻyicha doktorlik dissertatsiyasini tamomlagan. U Janubiy Avstraliya universitetining eng yosh PhD bitiruvchisi va Janubiy Avstraliya universitetining ikkinchi eng yosh bitiruvchisi boʻlgan. Uning „Gamilton sikli muammosi, Markov qaror jarayonlari va grafik spektrlari“ nomli dissertatsiyasini Jerji Filar va Vlad Ejov birgalikda boshqargan.

Nguyen — Adelaida universitetining amaliy matematika boʻyicha katta oʻqituvchisi va 2019-yilda Janubiy Avstraliyaning Tall Poppy Science boʻyicha mukofoti sovrindori hisoblanadi.

Manbalar 

Ayol matematiklar
Yashayotgan insonlar
1985-yilda tugʻilganlar
Shaxmatchi ayollar
Avstraliyalik ayollar
WikiAyollar
Erin Ambrose

Erin Ambrose (; 1994-yil 30-aprelda tugʻilgan) — PWHPA va Kanada terma jamoasida oʻynagan kanadalik ayollar xokkeychisi. U Kanada ayollar milliy xokkey jamoasi bilan 2014-yil 4-millatlar kubogida debyut qilgan.

Faoliyati 
11 yoshida Ambrose AA dan AAA oʻgʻil bolalar xokkeyiga oʻtgan va ikkinchi mavsumida u jamoa sardori etib tayinlangan. Ambrose 2008-yilda 14 yoshida ayollar xokkeyi bilan shugʻullana boshlagan.

Ambrose 2010-yilda Chicagoda boʻlib oʻtgan 18 yoshgacha boʻlgan ayollar oʻrtasidagi IIHF jahon chempionatida Kanadaning 18 yoshgacha boʻlgan ayollar milliy terma jamoasi tarkibida oltin medalni qoʻlga kiritgan.

2012-yil 18-yoshgacha boʻlgan ayollar oʻrtasidagi IIHF jahon chempionatining ikkinchi oʻyinida (2012-yil 1-yanvarda boʻlib oʻtgan) Erin Ambrose ikkita golni urgan va Kanada jamoasi Germaniyani 6:0 hisobida magʻlub etgan.

2022-yil 11-yanvarda Ambrose Kanadaning 2022-yilgi Olimpiya terma jamoasi tarkibiga kiritilgan.

NCAA 
2012-yilning 16-yanvarida Ambrose Clarkson Golden Knights ayollar xokkey dasturiga kirganligini eʼlon qilgan. Ambrose 36 ball bilan NCAAdagi barcha himoyachilar orasida eng yaxshi toʻpurar boʻlgan. Uning 30 ta golli uzatmasi dastur rekordi boʻlib, har oʻyinda 1,06 ball toʻplagan.

Ikkinchi kurs mavsumini boshlash uchun Ambrose besh va toʻrt ochkolik koʻrsatkichlarni, jumladan, ketma-ket xet-triklarni qayd etgan.

Oʻzining muvaffaqiyatli mavsumida u jarohati tufayli dastlabki toʻqqizta oʻyinni oʻtkazib yuborgan. Muvaffaqiyatsizlikka qaramay, u 21 ta golli uzatma bilan 28 ochko toʻplagan.

NWHL 
2015-yilgi NWHL draftida u New York Riveters jamoasi tomonidan jamoa tarkibiga tanlangan.

CWHL 
U 16-dekabr kuni Les Canadiennes jamoasi bilan debyut qilgan.

Les Canadiennes jamoasi bilan Ambrose 2019-yilgi Clarkson kubogida Calgary Inferno jamoasiga qarshi maydonga tushgan.

Faoliyat statistikasi

PWHL

Xokkey Kanada

NCAA

CWHL

Manbalar 

Yashayotgan insonlar
1994-yilda tugʻilganlar
Kanada xokkeychilari
Michelle Bonello

Michelle Bonello (; 1985-yil 10-martda tugʻilgan) — Kanada ayollar milliy jamoasida oʻynagan va FIRS Inline Xokkey boʻyicha yettita jahon chempionatida qatnashgan ayollar xokkeychisi. Bonelloning faoliyati davomida Mercyhurst Lakers ayollar xokkey dasturi bilan NCAAda universitet darajasida raqobatlashgan. 2014-yilgi CWHL draftida uToronto Furies jamoasi tomonidan sotib olingan.

Faoliyati 
Bonello 2003-yilda Mercyhurst Lakers safiga qoʻshilgan. Birinchi kursdayoq u barcha 36 oʻyinda maydonga tushgan. Birinchi kursda u 17 ochko uchun 5 ta gol urgan va 12 ta golli uzatmani amalga oshirgan. 2003-yil 25-oktyabrda Bonello mavsumdagi yagona koʻp golli oʻyinini „St. Lawrance“ jamoasiga qarshi oʻtkazgan. CHA yarim finalida u Wayne State jamoasiga qarshi oʻyinda gʻalaba qozongan. Keyingi mavsumda Bonello 37 oʻyinda maydonga tushgan va 17 ochko toʻplagan.

Toronto Furiesning ilk mavsumining aʼzosi, Bonello oʻzining dastlabki ikki mavsumida shu jamoada oʻynagan. 2012—2013-yillar davomida faol boʻlmaganidan soʻng, Bonello 2013—2014-yilgi mavsumda oʻz jamoasiga qaytgan va bu mavsum Clarkson kubogi gʻalabasi bilan yakunlangan.

Bonello Kanadadagi debyutini 2006-yilgi FIRS ayollar oʻrtasidagi jahon chempionatida oʻtkazgan va kumush medalni qoʻlga kiritgan.

2009-yilgi FIRS Worlds musobaqasida Bonello oʻz oʻyinidan ajoyib chiqishlardan zavqlangan. Bonello Avstraliya jamoasiga 13:2 hisobida magʻlub boʻlganida ikkita gol va bitta golli uzatmani amalga oshirgan.

U 2012-yili Kolumbiyaning Bukaramanga shahrida boʻlib oʻtgan jahon chempionatida oltin medal sohibi boʻlgan.

Kanadadagi 2016-yilgi FIRS Inline Xokkey Jahon chempionatida Bonello oʻzining yettinchi shohsupasini va faoliyatidagi ikkinchi oltin medalini qoʻlga kiritgan. Bonello turnirni Kanadaning eng yaxshi beshlik toʻpurarlaridan biri sifatida yakunlagan.

Faoliyat statistikasi

NCAA

CWHL

Manbalar 

Yashayotgan insonlar
1985-yilda tugʻilganlar
Kanada xokkeychilari
Joanna Going

Joanna Catherine Going (1963-yil 22-iyulda tugʻilgan) – Kingdom, House of Cards, Mad Men teleseriallari hamda Wyatt Earp filmi orqali tanilgan amerikalik aktrisa.

Yoshligi 
Joanna Washingtonda oiladagi olti farzandining toʻngʻichi sifatida tugʻilgan. Otasi advokat/shtat assambleyasi aʼzosi hamda onasi politsiya dispetcheri sifatida faoliyat yuritgan. Uning otasi irlandiyalik, onasi esa italyan va fransuz-kanadalik boʻlgan.

Faooliyati 
Going 1980-yillarning oxirida seriallarda paydo boʻlishni boshlagan. Jumladan, 1987-yildan 1989-yilgacha Lisa Gradyning Another World teleserialida ishtirok etadi. U 1991-yilgi Dark Shadows serialida bosh qahramon Victoria Winters rolini oʻynagan. Keyinchalik, aktrisa qisqa muddatli Going to Extremes teleserialida, Columbo, Spin City, The Outer Limits va Law & Order filmlarida maxsus mehmon sifatida ishtirok etdi.

2000-yillarda u bir nechta televizion seriallarda, jumladan, CSI: Crime Scene Investigation, Criminal Minds hamda Mad Men kabi seriallarda turli muhim rollarni ijro etdi. U, shuningdek, 2011-yilda suratga olingan The Tree of Life filmida Sean Penn bilan birgalikda koʻrinish beradi. Bu uning 2003-yildagi Runaway Jury filmidan keyingi birinchi roli edi. 2014-yilda u Netflixning House of Cards siyosiy serialining ikkinchi mavsumida birinchi xonim Tricia Walker rolini oʻynadi. Keyinchalik, u DirecTV Shohligi serialida rol oʻynadi.

Shaxsiy hayoti 
Joanna 2004-yilning 10-oktyabr sanasida aktyor Dylan Walshga turmushga chiqdi. Ularning Stella Haven ismli bir nafar qiz farzandlari bor. 2010-yil 15-dekabrda Walsh ajrashish uchun ariza berganini eʼlon qildi. Ajrashish 2012-yil dekabr oyida yakunlangan.

Filmografiyasi

Manbalar

Havolalar 

 
 

Amerikalik televideniye aktrisalari
Yashayotgan insonlar
1963-yilda tugʻilganlar
Amerikalik aktrisalar
Jaime Bourbonnais

Jaime Claire Bourbonnais (; 1998-yil 9-sentyabrda tugʻilgan) — kanadalik xokkey himoyachisi. Hozirda PWHPAning Monrealdivizionida oʻynaydi.

U Kanada ayollar milliy xokkey jamoasi uchun 2018-yilgi 4-millatlar kubogida debyut qilgan.

Faoliyati 
2015-yilgi Kanada qishki oʻyinlarida Ontario jamoasida emas, balkim Britaniya Kolumbiyasining Prince George jamoasi bilan qatnashgan.

18 yoshgacha boʻlgan ayollar oʻrtasidagi mamlakat chempionatida oltin medalni qoʻlga kiritgan va u eng yaxshi himoyachi deb topilgan.

Kanadaning 22 yoshgacha boʻlgan/rivojlanish jamoasi bilan Bourbonnais 2017-yilgi Millatlar kubogida kumush medalni qoʻlga kiritgan.

NCAA 
Cornell Big Red jamoasi bilan birinchi mavsumda Bourbonnais 16 ochko bilan jamoada uchinchi oʻrinni egallagan.

Oʻzining ikkinchi kurs mavsumidan soʻng, Bourbonnais All-ECAC ikkinchi jamoasiga va birinchi jamoa All-Ivy jamoasiga sardor etib saylangan. U, shuningdek, Cornellʼs Tompkins Girls Hockey Association Cub Club Mentor mukofotini qoʻlga kiritgan.

Bourbonnais oʻzining yoshlik mavsumini himoyachilar oʻrtasida ochkolar boʻyicha mamlakatda ikkinchi va har bir oʻyinda golli uzatma, gollar soni boʻyicha mamlakatda toʻrtinchi oʻrinda yakunlagan. 2018—2019-yilgi mavsumdan soʻng Bourbonnais 29 ochko toʻplagani va Plyus/Minusda jamoani boshqargani uchun ECAC yilning eng yaxshi himoyachisi deb topilgan. U shuningdek, All-ECAC birinchi jamoasiga sardor etib tayinlangan.

Faoliyat statistikasi

NCAA

Shaxsiy hayoti 
Uning bobosi Roger Bourbonnais ham Kanada jamoasida oʻynagan va IIHF shon-shuhrat mukofoti sohiblari qatoriga kiritilgan.

Manbalar 

Yashayotgan insonlar
1998-yilda tugʻilganlar
Kanada xokkeychilari
Zehra Topel

Zehra Topel (1987-yil 13-aprelda tugʻilgan) — turk ayol shaxmatchisi. 2007-yilda u FIDE xalqaro ayol ustasi (WIM) unvoniga loyiq deb topilgan.

Topel 1987-yil 13-aprelda Bolgariyaning Shumen shahrida turk oilasida dunyoga kelgan. Uning otasi Cengiz Topel shaxmat boʻyicha murabbiy, onasi Vildan hamshira boʻlib ishlardi. U sakkiz yoshida shaxmat oʻynashni boshlagan, onasi Zehraning amakivachchasiga shaxmat taxtasini sovgʻa qilganda Zehra ham bu oʻyinga qiziqib qolgan. Zehraga otasi murabbiylik qilib, shaxmat oʻynashni oʻtgatgan. U 1997-yilda otasi bilan Turkiyaning Istanbul shahriga koʻchib oʻtdi, onasi esa Bolgariyada Zehraning katta singlisi Hatice bilan birga qoladi. Zehra Turkiya fuqaroligini olish uchun ariza topshirgan, ammo fuqarolikka kirish uchun toʻrt yil kutishga toʻgʻri kelgan. 2000-yilda Zehra Topel Turkiya fuqaroligini oldi.

1995-yildan 1997-yilgacha Zehra Topel ikki yil davomida Bolgariyada oʻtkazilgan oʻz yosh toifasida koʻplab unvonlarni qoʻlga kiritdi. Biroq, Turkiyadagi dastlabki toʻrt yil davomida unga Turkiya vakili boʻlishga ruxsat berilmagan. U fuqarolikka qabul qilinishdan oldingi vaqtini uyda mashq qilish orqali oʻtkazdi, chunki u rasmiy milliy turnirlarda oʻynash ruxsatnomasiga ega boʻlmagan edi va faqatgina norasmiy turnirlarda ishtirok etar edi.

U 2003-yil oktabr oyida Livanda boʻlib oʻtgan 1- Oʻrta yer dengizi ayollar chempionatida kumush medalini qoʻlga kiritdi. 2007-yilda esa Xalqaro ayol ustasi (WIM) unvoniga sazovor boʻldi. 2009-yilda Zehra Topel Turkiya chempionatida 8/9 hisobida ikkinchi oʻrinni egalladi va faqat koʻp sonli turk chempioni WIM Betül Jemre Yildizga yutqazdi. U bir vaqtning oʻzida shaxmat oʻynaydi.

Zehra Topel Bolgariyadagi Shumendagi sobiq pedagogika instituti Anglitika kursida tahsil olgan. Keyinchalik Istanbul Kultur universitetida shaxmat boʻyicha stipendiya gʻolibi boʻlgach usha oliy taʼlim muassasasida tahsil oldi.

Yutuqlar 

 Shaxmat boʻyicha Turkiya chempionati (ayollar toifasida)

 2001-yil U14 — chempion
 2003-yil U16 — chempion
 2007-yil — chempion
 2009-yil — 2-oʻrin

 Shaxmat boʻyicha Yevropa chempionati

 2002-yil — 7-oʻrin
 2003-yil oʻsmirlar chempionati gʻolibi

 Oʻrta yer dengizi shaxmat chempionati

 2003-yil -  medal

Manbalar

Havolalar 

 Zehra Topal at Tam Satranç
 Zehra Topel  player profile and chess games at Chess-DB.com

Yashayotgan insonlar
1987-yilda tugʻilganlar
Shaxmatchi ayollar
Shaxmatchilar
Shaxmat olimpiadasi ishtirokchilari
Alifbo boʻyicha sportchilar
Judy Gold

Judy Gold (1962-yil 15-noyabrda tugʻilgan) – amerikalik stend-up komik, aktrisa, podkaster, ssenarist, muallif va produser. U The Rosie O'Donnell Showda yozuvchi va produser sifatidagi mehnati uchun ikki marotaba Daytime Emmy mukofotini qoʻlga kiritgan.

Hayoti va faoliyati 

Goldning Kate Moira Ryan bilan hamkorlikda yozilgan "25 Questions for a Jewish Mother – Yahudiy ona uchun 25 savol shousi Qoʻshma Shtatlardagi 50 dan ortiq yahudiy onalarning bir qator intervyulariga asoslangandir. Ularning hikoyalari ikki oʻgʻilning lezbiyan onasi sifatidagi hayoti haqidagi latifalar bilan aralashib ketgan. Ushbu loyiha New York shahridagi Ars Nova teatrida 2006-yil boshida namoyish etilgan. Keyinchalik, 2006-yil 12-oktabrda St. Luke teatrida qayta tashkillashtirilgan.

Judy Gold, shuningdek, truTVning TruTV Presents: World’s Dumbest koʻrsatuvida sharhlovchi sifatida paydo boʻlgan. 2007-yilda u yahudiy ayollar arxivi tomonidan ishlab chiqarilgan yahudiy ayol komediyachilarga bagʻishlangan Making Trouble filmida suratga tushdi. 2011-yilda Gold Givenik elchisi etib tayinlandi. 2015-yilda esa Broadwaydan tashqarida New World Stages sahnasida Eleanor Roosevelt rolida Clinton: The Musical nomli satirik musiqiy filmida paydo boʻldi.

The Judy Show: Sitkom sifatida mening hayotim 
Ushbu shou, rasman, 2011-yil 6-iyulda ijobiy sharhlar bilan ochildi. The New York Times shouni „juda qiziqarli“ deb atadi. New York Post esa shou haqida „oʻzini-oʻzi qadrlash“ haqida ajoyib koʻrsatuv boʻlgan, deya taʼrif keltirgan edi. Ushbu dastur 2013-yil 18-iyunda Los Angelesda ochildi va Geffen oʻyingohida bir oy davomida ommaga namoyish etildi.

Filmografiyasi

Manbalar

Havolalar 
 
 Yahudiy ona uchun 25 ta savol
 AQShning Xolokost memorial muzeyidan Judy Gold bilan antisemitizm haqidagi intervyu
 All That Glitters 

Yashayotgan insonlar
1962-yilda tugʻilganlar
Amerikalik aktrisalar
Betül Cemre Yıldız

Betül Cemre Yıldız Kadıoğlu (1989-yil 16-mayda tugʻilgan) — turkiyalik eng yaxshi ayol shaxmatchi. U ayol grossmeyster (WGM) boʻlib, jami oʻn bir marta Turkiya ayollar chempionligini qoʻlga kiritgan. U 2004-yilda Xalqaro Ayol ustasi (WIM) unvoniga sazovor boʻldi. Keyinchalik 2012-yilda ayol grossmeyster unvonini ham qoʻlga kiritdi va birinchi turkiyalik WGM boʻldi. Yildiz 2007-yilgi 18 yoshgacha boʻlgan qizlar oʻrtasidagi jahon chempionatida va 2009-yilgi oʻsmir qizlar oʻrtasidagi jahon chempionatida bronza medalini qoʻlga kiritgan.

Hayoti 
Yıldız 1989-yil 16-mayda Adapazarida tugʻilgan. U toʻqqiz yoshida shaxmat oʻynashni boshlagan, Yıldız akalarining otasi bilan shaxmat oʻynayotganini tomosha qilishni yoqtirgan. Biroq, shuhratparast akalari Yıldızning mahoratiga eʼtibor bermaydilar. Shu sababli ham, u oʻz maktabidagi shaxmat kursiga oila aʼzolariga bu haqida bildirmay qatnay boshlagan. Uning otasi uning turnirlarda ishtirok etishiga qarshi edi. Biroq, u oʻzining birinchi turnirida qatnashdi va yettita oʻyinning barchasida gʻalaba qozondi hamda oʻz yosh toifasida Izmir chempioni boʻldi.

U ikki yildan soʻng shaxmat olimpiadasida oʻz mamlakati nufuzini himoya qildi. 2003-yilda Yıldız FIDE ustasi, keyingi yili esa ayol grossmeyster WIM boʻldi.

Yildiz Izmirdagi Dokuz Eylül universitetida huquq, Eskishehirdagi Anadolu universitetida iqtisod boʻyicha masofaviy taʼlim yoʻnalishida tahsil olgan. Oʻqishni tugatgandan soʻng u advokatlik faoliyatini boshladi.

Hozirda u Izmirning Balchova shahridagi oʻz nomidagi oʻquv markazida bolalarga shaxmat oʻynashni oʻrgatish bilan shugʻullanadi.

Yutuqlar 

 Shaxmat boʻyicha Turkiya chempionati (ayollar boʻlimi)

 2002, 2003, 2004, 2005, 2006, 2009, 2010, 2011, 2013, 2014, 2015, 2017, 2019-yillar chempion
 2007-yil 18 yoshgacha boʻlgan qizlar oʻrtasida shaxmat boʻyicha jahon chempionati - medali
 2009-yil 20 yoshgacha boʻlgan qizlar oʻrtasida shaxmat boʻyicha oʻsmirlar oʻrtasidagi jahon chempionati —  medali (birgalikda 1-oʻrin)
 2012-yil Istanbul shaxmat olimpiadasi 2-taxtasi — medali

 2016-yil 1-Ayollar jahon chempionati turk shashkasi — medali

Manbalar 

Yashayotgan insonlar
1989-yilda tugʻilganlar
Shaxmatchi ayollar
Shaxmatchilar
Alifbo boʻyicha sportchilar
Baek A-yeon

Baek A-yeon (1993-yil 11-martda tugʻilgan) — Eden Entertainment ostida faoliyat yurituvchi janubiy koreyalik qoʻshiqchi va qoʻshiq muallifi. U K-pop Starning ikkinchi eng faol ishtirokchisi sifatida tanilgan.

Yakkaxon ijrochi sifatida u jami beshta mini-albom va jami oʻnta singl chiqargan, JYP Entertainment bilan shartnomasi 2019-yilda tugaganidan keyin u EDEN Entertainmentga qoʻshilgan.

Faoliyati 
Baek K-pop Star tanlovining birinchi mavsumida ishtirok etgan. U Park Ji-min va Lee Hi bilan birga eng yaxshi ishtirokchilardan biri edi. Tanlovdan chiqarib yuborilgandan soʻng, unga bir qator koʻngilochar agentliklar murojaat qilishgan va u turli agentliklar bilan shartnoma imzolagan. Oxir-oqibat Baek K-pop Starning JYP hakami orqali JYP Entertainment kompaniyasi bilan shartnoma tuzgan. Baek 2012-yil 10-sentyabrda oʻzining debyuti Iʼm Baek nomli mini-albomini chiqargan, Ijroda jami beshta trek boʻlib shu jumladan, uning tarkibida „Sad Song“ asosiy singli ham bor edi. 16-sentyabr kuni Baek Inkigayo musiqiy dasturida „Stay“ va „Sad Song“ ijrosi bilan oʻzining rasmiy debyut sahnasini oʻtkazgan.

15-dekabr kuni Baek SBS kanalidagi Cheongdam-dong Alice dramasi uchun „Daddy Long Legs“ nomli birinchi asl saundtrekini (OST) taqdim etgan.

2019-yil 16-sentyabrda Baek A Yonning JYP Entertainment bilan shartnomasi yakunlangani maʼlum boʻlgan. U shartnomani uzaytirmaslikka qaror qilgan va kompaniyani tark etgan. 7-dekabr kuni u Eden Entertainmentga qoʻshilganini rasman eʼlon qildi.

2021-yil 13-iyulda Baek A-yeon oʻzining beshinchi mini-albomi „Observe“ni „0 %“ nomli asosiy singli bilan chiqarishi kerak edi, biroq Koreyada COVID-19 holatlari koʻpayganligi sababli kechiktirilgan. Keyinchalik yangi chiqish sanasi 7-sentyabr boʻlishi eʼlon qilingan.

Diskografiyasi

Qoʻshiqlari

Filmografiyasi

Film

Klipdagi koʻrinishlari

Manbalar 

Yashayotgan insonlar
1993-yilda tugʻilganlar
Janubiy Koreyalik ayol qoʻshiqchilar
Anda Šafranska

Anda Šafranska (1960-yil 2-dekabrda Rigada tugʻilgan) — Latviyada tugʻilgan ayol shaxmatchi. U ayol grossmeyster unvoniga ega. Anda Šafranska koʻp yillar davomida Latviyadagi eng yaxshi ayol shaxmatchilaridan biri boʻlib kelgan. U sakkiz marta ayollar oʻrtasida shaxmat boʻyicha Latviya chempionatida gʻolib boʻladi, jumladan: 1982, 1984, 1990, 1991, 1993, 1994, 1996 va 1997-yillarda muvaffaqiyatli ishtirok etadi.

Shaxmatdagi faoliyati 

Šafranska Latviya terma jamoasi safida shaxmat olimpiadalarida qatnashgan:

 1992-yilda Maniladagi 30-shaxmat Olimpiadasida ikkinchi taxtada (+6, =0, −6);
 1994-yilda Moskvadagi 31-shaxmat olimpiadasida birinchi taxtada (+3, =3, −5);
 1996-yilda Yerevanda boʻlib oʻtgan 32-shaxmat Olimpiadasida birinchi taxtada (+6, =4, −4);
 2006-yilda Turindagi 37-shaxmat Olimpiadasida qatnashib uchinchi oʻrinni egalladi (+1, =1, −4).

U Latviya terma jamoasi safida shaxmat boʻyicha Yevropa jamoalar chempionatida oʻynagan:

 1992-yilda Debrecendagi ikkinchi taxtada (+2, =2, −3);
 1994-yilda Pulada birinchi taxtada (+3, =1, −3).

2000-yildan beri Safranska Fransiyaning Léon shahrida yashaydi va hozirda u Fransiya terma jamoasi safida oʻynaydi. Shu yili u oʻzining eng yuqori balli darajasiga erishgan (2367 ball).

Safranska Fransiya terma jamoasi bilan birga shaxmat boʻyicha jahon chempionatida ishtirok etgan:

 2013-yilda Ostonada uchinchi taxtada (+0, =3, −3).

Safranskaya shaxmatning rapid va blits turlarida ham bir qator yuqori natijalarga erishgan. FIDE reytingidagi uning koʻrsatkichi 2102 ball rapid uchun va 2022 ball blits yoʻnalishi boʻyicha.
2014-yildan buyon u FIDE murabbiy sifatida faoliyat olib bormoqda. Safranskaya Anna oʻzining soʻnggi oʻyinini 2022-yilning iyun oyida oʻtkazib oʻz hisobiga 8.2 ball yozdirib qoʻydi. U hozirga qadar qora donalarda oʻynab 295 ta gʻoliblik, 138 ta durang va 155 ta magʻlubiyatli oʻyinlarni oʻtkazgan. Oq donalar bilan boʻlgan oʻyinlardagi natijasi ham qoralarnikidan u qadar farqlanmaydi, jumladan, 287 ta gʻoliblik, 179 ta magʻlubiyat hamda 128 ta durang oʻyinlari.

Shaxsiy hayoti 
Fransiyalik shaxmat boʻyicha grossmeyster Vladimir Lazarev bilan turmush qurgan.

Manbalar 

Yashayotgan insonlar
1960-yilda tugʻilganlar
Shaxmatchilar
Shaxmatchi ayollar
Shaxmat grossmeysterlari
Shaxmat olimpiadasi ishtirokchilari
Alifbo boʻyicha sportchilar
Tracey Gold

Tracey Gold (1969-yil 16-mayda tugʻilgan) – amerikalik aktrisa. 1980-yillarda Growing Pains sitkomida Carol Seaver rolini ijro etishi orqasidan tanilgan sobiq kichkintoy aktrisa.

Faoliyati 
2003-yilda Gold The Dead Zone teleserialida Penny Barton rolini ijro etgan holda paydo boʻldi. Aktrisa 2004-yilda Celebrity Mole: Yucatán serialida ishtirok etgan va 2006-yilda Safe Harbor filmida rol ijro etgan. U TV Guide Channelda efirga uzatilgan minishou Trapped in TV Guideda mezmon sifatida ishtirok etgan. Bundan tashqari, u 2008-yil 3-martda debyuti amalga oshirilgan TLC tomonidan uzatilgam serial The Secret Life of a Soccerda ham oʻzini namoyon etadi. Gold, shunindek, Baby Guardian uchun milliy televideniye reklama roligi boʻlgan „Baby Sleeps Safe“da matbuot kotibi sifatida faoliyat yuritgan.

2012-yilning 2-yanvarida ABCning Celebrity Wife Swap realiti serialida qoʻshiqchi Carnie Wilson bilan bir hafta davomida koʻrinish beradi. 2013-yil 24-iyulda Gold Melissa & Joey epizodi „Something Happened“da uyda oʻqiydigan qizi bilan lezbian juftlikning yarmi sifatida sitkomlarga qaytdi. Gold 2014-yil 13-avgustda IDda Heartbreakersning „Shot Through the Heart“, deb nomlangan birinchi epizodida rol oʻynagan. U 2022-yilning aprel va may oylarida efirga uzatiladigan Thatʼs So 90s nomli shouning yettinchi mashhur nashri boʻlgan Worst Cooks in Americaning yigirma toʻrtinchi mavsumida ishtirok etishi belgilab olingan.

Shaxsiy hayoti 
Uning turmush oʻrtogʻi Roby Marshall bilan Growing Painsda Joanna Kerns orqali tanishib qoladi. Joanna 1989-yilda Joe McGinnissning Blind Faith hayotiy-jinoiy mavzudagi kitobiga moslashtirilgan televidenie miniserialda Marshallning onasini tasvirlagan. Gold va Marshall 1994-yil 8-oktabrda turmush qurishdi va hozirda ularning Sage Gold, Bailey Vincent, Aiden Michael hamda Dylan Christopher ismli toʻrt oʻgʻil farzandlari bor.

Filmografiyasi

Manbalar

Havolalar 

 

Yashayotgan insonlar
Amerikalik televideniye aktrisalari
1969-yilda tugʻilganlar
Amerikalik aktrisalar
Amerikalik bola aktrisalar
Renée Elise Goldsberry

Renée Elise Goldsberry (1971-yil 2-yanvarda tugʻilgan) – amerikalik aktrisa va qoʻshiqchi. Broadway teatridagi Hamilton musiqiy filmida Angelica Schuyler rolini ijro etgani uchun 2016-yilda "Myuzikldagi eng yaxshi aktrisa" nominatsiyasida Tony mukofotini qoʻlga kiritgan. Uning boshqa Broadway shartnomalari orasida The Color Purple pyessasida Nettie Harris va Rent myuziklidagi Mimi Markes kabi rollari mavjud.

U televideniyeda koʻplab rollarni, jumladan, The Good Wife filmida Geneva Pine va One Life to Live filmida Evangeline Williamson (Buning uchun u „Drama serialidagi eng yaxshi yordamchi aktrisa“ nominatsiyasida ikki marta Daytime Emmy mukofotiga nomzod boʻlgan) rollarini gavdalantirgan. 2021-yilda u Girls5eva musiqiy komediyasida tovus rolini tasvirlagan. Shuningdek, oʻsha yili aktrisa 2020-yilda chiqarilgan Hamiltonning Disney+ jonli sahna yozuvidagi ijrosi uchun cheklangan serial yoki filmda ikkinchi darajali roldagi eng yaxshi aktrisa uchun Primetime Emmy mukofotiga nomzod boʻlgan.

Yoshligi 
Goldsberry Californiya shtatining San Jose shahrida tugʻilgan hamda Houston (Texas) va Detroit (Michigan) shaharlarida oʻsib ulgʻaygan. U sanoat sohasi psixologi Betty Sanders hamda Michigandagi avtomobilsozlik sanoati rahbarining qizi sifatida tugʻilgan. Aktrisaning bitta katta akasi va ikkita ukasi bor. U teatr sohasi bilan yozgi oromgohda 8 yoshligida tanishgan. Renéening ukasi uyatchan edi va ularning onasi ikkalasini ham Carolyn Franklin oʻrgatgan Houstondagi HITS teatridagi oromgohga yozdiradi.

Faoliyati 
2001-yilda Goldsberry All About You romantik komediyasida Nicole Taylor (bosh rol) obrazini gavdalantirdi hamda ushbu ijrosi uchun yuqori darajadagi maqtovlarga loyiq koʻrildi. Shuningdek, u 2008-yilda Pistol Whipped jangovar filmida Drea Smalls rolini, Every Secret Thing (2014) jinoiy dramasida Cynthia Barnes va Sisters (2015) komediyasida Kim obrazini kichik yordamchi rollarni ijro etgan. Aktrisa 2019-yilda Sterling K. Brown bilan birga Waves (2019) filmida ham rol oʻynashga ulgurgan.

Goldsberry Hamilton musiqiy filmida Angelica Schuyler rolini 2016-yil 3-sentabrda soʻnggi marta ijro etgan. Ushbu filmdagi mehnati uchun 2015-yilda Drama Desk mukofotini, musiqiy filmdagi eng yaxshi aktrisa nominatsiyasida Lucille Lortel mukofotini va 2016-yilda musiqiy filmdagi eng yaxshi aktrisa uchun Tony mukofotini qoʻlga kiritdi. Bundan tashqari, asosiy aktyorlar aʼzosi sifatida u 2016-yilgi "Eng yaxshi musiqiy teatr albomi " nominatsiyasida gʻolib chiqqan holda Grammy mukofotini qoʻlga kiritgan.

Shaxsiy hayoti 
2002-yilda Goldsberry new yorklik advokat Alexis Johnsonga turmushga chiqdi. 2009-yil may oyida u birinchi farzandini, Benjamin Johnson ismli oʻgʻlini dunyoga keltirdi. 2014-yilda u turmush oʻrtogʻi bilan Afrikadan ikkinchi farzandni, Brielle ismli qizaloqni asrab olishdi.

Filmografiyasi

Mukofotlar va nominatsiyalar

Manbalar

Havolalar 
 

Afroamerikalik ayol qoʻshiqchilar
Yashayotgan insonlar
Grammy mukofoti sovrindorlari
Amerikalik televideniye aktrisalari
Afroamerikalik aktrisalar
1971-yilda tugʻilganlar
Amerikalik aktrisalar
Amerikalik ayol qoʻshiqchilar
Bang Min-ah

Bang Min-ah (1993-yil 13-mayda tugʻilgan), Minah mononimi bilan tanilgan, janubiy koreyalik qoʻshiqchi va aktrisa. U 2010-yilda Girlʼs Day qizlar guruhi aʼzosi sifatida debyut qilgan va 2015-yilda oʻzining birinchi yakkaxon I Am a Woman Too albomini chiqargan. U turli filmlar va teleseriallarda, jumladan Beautiful Gong Shim (2016) va My Absolute Boyfriend (2019) filmlarida bosh rollarni ijro etgan.

Yoshligi 
Bang Min-ah 1993-yil 13-mayda Janubiy Koreyaning Incheon shahrida tugʻilgan. U Jinsun qizlar oʻrta maktabida oʻqigan va Dongduk ayollar universitetida radioeshittirish boʻyicha tahsil olgan.

Musiqi faoliyati

Girlʼs Day guruhi 
2010-yil 9-iyulda Minah „Tilt My Head“ nomli birinchi singli bilan Music Bank ostidagi Girlʼs Day qizlar guruhi aʼzosi sifatida debyut qilgan.

Yakkaxon sifatida faoliyati 
Minah bir nechta yakkaxon singllarini chiqargan; ular orasida Lee Hyun-doning 4U loyiha albomidagi „Holding Hands“ qoʻshigʻi va SBSning Doctor Stranger dramasi uchun yozilgan „You and Me“ nomli soundtacki bor.

DreamT 2015-yil 3-mart kuni Minah oʻzining yakkaxon debyutini mart oyining oʻrtalarida oʻtkazishini eʼlon qilgan. Minah 2015-yil 15-martda I Am a Woman Too albomini chiqargan.

Minah 2017-yil 11-noyabrda „Other Way“ nomli yakkaxon raqamli singlini taqdim etgan. Minah „11°“ qoʻshigʻining soʻzlarini oʻzi yozgan va bastalagan.

Aktrisalik faoliyati 
Minah oʻzining aktyorlik debyutini TvNning Roller Coaster nomli shousida „Frustrated, but Letʼs Stick Together“ epizodida suratga tushish orqali qilgan. Keyin u 2011-yilda Vampire Idol komediyasida ishtirok etgan.

Diskografiyasi

Singllari

Filmografiyasi

Filmlar

Manbalar

Havolalar 

 
 

Yashayotgan insonlar
1993-yilda tugʻilganlar
Janubiy Koreyalik aktrisalar
Janubiy Koreyalik ayol qoʻshiqchilar
Reagan Gomez-Preston

Reagan Amyre Gomez-Preston (1980-yil 24-aprelda tugʻilgan) – amerikalik televideniye, kino va dublyaj aktrisasi. U The WBning The Parent 'Hood (1995–1999) sitkomidagi Zaria Peterson va FOXda efir yuzini koʻrgan animatsion komediyasi The Cleveland Showdagi Roberta Tubbs (2009–2013) rollari bilan tanilgan. Aktrisa, shuningdek, vaqti-vaqti bilan Family Guy chiqishlarida Roberta Tubbs rolini takrorlab turadi. Gomes-Preston 2005–2006-yillardagi qisqa muddatli UPN sitkomi Love, Inc.da Francine sifatida koʻrinish bergan.

Yoshligi 
Michigan shtatining Detroit shahrida puertorikan onasi Cheryl Gomez va afro-amerikalik otasi doktor Bennet Preston oilasida tugʻilgan. Uning Kyle ismli ukasi ham bor.

Faoliyati 
14 yoshida Gomes-Preston oʻzining aktyorlik karyerasini WBning The Parent 'Hood sitkomida Zaria Peterson rolida boshlagan. Aktrisa UPN telekanalining One on One koʻrsatuvida Flexning singlisi/Briannaning xolasi Bernadett obrazini tasvirlagan. Shuningdek, u 1995-yil dekabr oyida efirga uzatilgan Soul Train haftalik musiqiy serialida maxsus mehmon sifatida koʻrinish beradi. Aktrisa qisqa muddatli UPN sitkomi Love, Inc.da Holly Robinson Peetega qarshi Francine rolini ijro etgan.

Gomes-Preston, shu bilan birga, Nickelodeonning The Amanda Show filmining sobiq aktyori hamdir. U King jurnalida ikki marta, 2003-yil sentyabr/oktabr sonida hamda 2006-yil dekabr/2007-yil yanvar sonida koʻrinish bergan. U, shuningdek, Ruben Studdard suratga olgan Sorry 2004, Young Gunz tomonidan suratga olingan No Better Love va T.I. tomonidan ishlangan Wever You Like musiqiy videolarida paydo boʻldi.

Shaxsiy hayoti 
Gomes-Preston 1995-yilda model DeWayne Turrentine bilan uchrashishni boshlaydi. Turrentine hip hop duet guruhi Quo aʼzosi boʻlgan. Er-xotin 1999-yil 10-noyabrda turmush qurishdi. Ularning Scarlett Annette Turrentine ismli qiz farzandi (2007-yil 13-mayda tugʻilgan) va Yger Attila Turrentine ismli oʻgʻil (2011-yil 2-aprelda tugʻilgan) farzandlari bor.

Filmografiyasi

Manbalar

Havolalar 

 

Amerikalik ovoz aktrisalari
Amerikalik televideniye aktrisalari
Afroamerikalik aktrisalar
Yashayotgan insonlar
1980-yilda tugʻilganlar
Amerikalik aktrisalar
Amerikalik bola aktrisalar
Peugeot 1007

Peugeot 1007 — 2005-yildan 2009-yilgacha sotilgan PSA Peugeot Citroen subkompakt furgon. Avtomobil 2005-yildan 2008-yilgacha Rossiya bozorida rasman sotilgan. Rossiyada modelning benzinli versiyalari 18 180 AQSh dollari narxida taklif qilingan.

Model dizayni 2002-yilda Parij avtosalonida namoyish etilgan Sésame kontsept-kariga asoslangan. Peugeot 1007 seriyali korpusning gʻayrioddiy dizayniga ega edi: tor sharoitda salonga oson kirish uchun elektr haydovchiga ega keng yonma-yon toymasin eshiklar ishlatilgan.

1007 RC 
1007 RC 2006-yil Parij avtosalonida taqdim etilgan. 140 ot kuchigacha boʻlgan 1,6 litrli dvigatelli RC versiyasi. Bilan. Shuningdek, 110 ot kuchiga ega 1,6 litrli benzinli dvigatelga ega RC-1007 Line versiyasi ham mavjud edi. mexanik 5 pogʻonali 2-Tronic vites qutisi bilan. U faqat ayrim mamlakatlarda, masalan, Germaniyada sotuvga qoʻyilgan.

Mutaxassis. versiyalari 

 Paket cheklangan (2005)
 Freddy (2005)
 Elle (2006, Belgiya)
 Kapuchino (2006)
 Roxy (2006)
 RC Line (2006)
 Q uiksilver (2006, Shveysariya),
 Qora va kumush (2009).

Dvigatellar 
Savdo boshlanishida uchta dvigatel rejalashtirilgan edi: 75 litr hajmli 1,4 litrli benzin. Bilan. 5 pogʻonali mexanik yoki 5 pogʻonali 2-Tronic robot uzatmalar qutisi, 110 ot kuchiga ega 1,6 litrli benzinli dvigatel bilan. Bilan. robot vites qutisi va 70 litr hajmli 1,4 litrli turbodizel bilan. Bilan. qoʻlda uzatish bilan.

2006-yil aprel oyidan boshlab assortimentda 90 ot kuchiga ega 1,4 litrli 16 valfli benzinli dvigatel paydo boʻldi. sek. va 2007-yil fevral oyida 1,6 HDi dizel dvigatel debyut qildi. Ushbu dvigatel bilan avtomobil 0 dan 100 km/soat tezlikka 4 soniya tez tezlashadi (172 km/soat tezlikka ega 1,4 HDi 70 uchun 15,4 s oʻrniga 11,4 s) va 2000 rpmda 240 Nm dan 260 Nm gacha maksimal momentni beradi. / min, oʻzgaruvchan geometriyali turbocharger tufayli.

Xavfsizlik 
Avtomobil 2005-yilda EuroNCAP krash -testida 36 ball olgan.

Sotish

Manbalar 

Paugeot avtomobillari
2000-yilda ishlab chiqarilgan avtomobillar
Fransiya avtomobillari
Julián Araujo

Julián Vicente Araujo Zúñiga () (2001-yil 13-avgustda tugʻilgan) — professional futbolchi, Major League Soccer klubi „LA Galaxy“da oʻng qanot himoyachisi. Amerika Qoʻshma Shtatlarida tugʻilgan, u Meksika terma jamoasi vakili.

Yoshlik yillari 
Araujo Kaliforniyaning Lompok shahrida tugʻilgan va kelib chiqishi meksikalik. Lompoc oʻrta maktabida oʻqigan. Lompoc oʻrta maktabida ikki yil oʻqiganidan soʻng, u uyini tark etgan va 2017-yilda Arizona shtatidagi Casa Grande shahrida Barsa rezidentlik akademiyasiga qoʻshilgan.

2017-yil mart oyida Araujo 2018-yildan boshlab Santa-Barbaradagi Kaliforniya universitetida kollej jamoasida futbol oʻynashga qaror qilgan.

Klub faoliyati

LA Galaxy II 
Araujo professional debyutini 2018-yil 4-oktyabrda Seattle Sounders FC 2 bilan 2:2 hisobida durang oʻynagan. Bu o''yinda u 88-daqiqada Neyt Shultz oʻrniga maydonga tushgan.

Xalqaro faoliyat

Qoʻshma Shtatlar 
Araujo Qoʻshma Shtatlar yoki Meksika uchun oʻynash huquqiga ega boʻlgan.

Ayo Akinola jarohatidan soʻng, Araujo 20 yoshgacha boʻlgan AQSH terma jamoasini himoya qilish uchun 2019-yilgi FIFA U-20 Jahon chempionati tarkibiga kiritilgan.

Araujo 2020-yil yanvar oyidagi lagerga Gregg Berhalter tomonidan Amerika Qoʻshma Shtatlari milliy futbol jamoasiga chaqirilgan, ammo rasmiy oʻyinda qatnashmagan. U 2020-yil dekabr oyida El Salvadorga qarshi oʻyinga yana chaqirilgan va ilk debyutini oʻtkazgan. Araujo 2021-yil mart oyida boʻlib oʻtadigan CONCACAF erkaklar oʻrtasidagi 2020-yilgi Olimpiya saralash chempionatida 23 yoshgacha boʻlgan Qoʻshma Shtatlardagi soʻnggi 20 nafar futbolchi roʻyxatiga kiritilgan.

2021-yil 18-iyun kuni Araujo 2021-yilgi CONCACAF Oltin kubogi uchun 59 nafar oʻyinchining dastlabki roʻyxatiga kiritilgan, ammo 2021-yil 1-iyulda yakuniy roʻyxatga kiritilmagan.

2021-yil 13-avgustda Meksikadagi sport ommaviy axborot vositalari Araujoning oʻzi Meksikaga qoʻshilish niyati borligini maʼlum qilgan. 2021-yil 4-oktyabr holatiga koʻra FIFA Araujoning Meksika terma jamoasi futbolchiligini rasman tasdiqlagan.

2021-yil 27-noyabrda Araujo 8-dekabrda boʻlib oʻtadigan Chiliga qarshi oʻrtoqlik oʻyiniga Gerardo Martino tomonidan chaqiruv olgan. Keyinchalik u 2021-yil 8-dekabrdagi oʻzining debyut uchrashuvida asosiy tarkibda maydonga tushgan. 90 daqiqa davom etgan oʻyin 2:2 hisobidagi durang bilan yakunlangan. Meksikadagi debyuti bilan Araujo Meksika-AQSh tarixidagi Martin Vaskes va Edgar Kastillo bilan birga ikkala terma jamoani ham himoya qilgan uchinchi futbolchiga aylangan.

Faoliyat statistikasi

Klub

Xalqaro

Yutuqlar 
AQSH U20

 CONCACAF U-20 chempionati : 2018-yil

Shaxsiy yutuqlar

 MLS All-Star : 2021 2022

Manbalar 

Meksika futbolchilari
Yashayotgan insonlar
2001-yilda tugʻilganlar
Angliya Premyer-ligasi futbolchilari
Volkswagen Passat (Северная Америка и Китай)

Volkswagen Passat (NMS) — Volkswagen kompaniyasining oʻrta oʻlchamli avtomobili boʻlib, u 2011-yil yanvaridan beri ishlab chiqarilmoqda, Shimoliy Amerika va Xitoy uchun Volkswagen Passat modifikatsiyasi. NMS qisqartmasi yangi oʻrta oʻlchamli Sedan degan maʼnoni anglatadi.

Birinchi avlod (56-toifa; 2011-2019) 

Volkswagen Passat NMS birinchi marta 2011-yilning yanvarida Detroytda taqdim etilgan. Model AQSh, Janubiy Koreya va Xitoyga yetkazib berildi.

2015-yilda model yuzini koʻtarishdan oʻtdi.

Dvigatellar

Uzatmalar

Ikkinchi avlod (2018-yildan hozirgi kungacha) 
Volkswagen Passat NMS ning joriy versiyasi 2018-yilning avgustidan Xitoyda ishlab chiqarilmoqda. Avtomobil SAIC-Volkswagen boʻlimi tomonidan Volkswagen Group MQB platformasida ishlab chiqarilgan. 2019-yil yanvar oyidan boshlab avtomobil AQShda ishlab chiqarila boshlandi. Ishlab chiqarish 2023-yilda yakunlanishi kutilmoqda.

2018-yil 12-oktabrdan boshlab Xitoyda Volkswagen Passat PHEV GTE gibrid avtomobili ishlab chiqarilib, maksimal tezlik 130 km/soatgacha yetdi.

2022-yilda model qayta tiklandi.

Galereya

Sotish

Manbalar

Havolalar 

 Volkswagen Passat NMS AQShdagi rasmiy veb-saytida
Volkswagen avtomobillari
2010-yil ishlab chiqarilgan avtomobillar
Germaniya avtomobillari
Anastasiya Berendeeva

Anastasiya Yuryevna Berendeeva  (1986-yil 6-sentyabr, Cheboksari) — rossiyalik futbolchi, " Zvezda-2005 " klubi himoyachisi. U Rossiya terma jamoasida oʻynagan.

Biografiyasi

Jamoalardagi faoliyati 
Birinchi murabbiy — Mixail Parshin. U professional futboldagi debyutini 2009-yil yaʼni 22 yoshida Tolyatti " Lada " tarkibida oʻtkazgan.U yerda 2 ta gol va 7 ishtga aylandi.Keyin u Rossiya oliy ligasining boshqa klublarida — „Izmailovo“(2010—2014-yillar, 3 ta gol va 87 isht.ga erishdi) va „Zorkiy“da (2014—2015-yillar, gol ura olmadi va 26 isht.ga erishdi) oʻynadi. Zorkoy bilan 2014-yilda Rossiya vitse-chempioni, 2013-yilda „Izmailovo“ bilan Rossiya kubogi finalchisi.

2016-yilgacha u Rodionova nomi bilan ijro etgan.

2016-yilda u Qozogʻistonning "Astana" klubida oʻynadi (gol ura olmadi va 16 isht. sohibiga aylandi), Qozogʻiston chempionatining kumush medali va Qozogʻiston kubogi finalchisi boʻldi. Chempionatda 16ta va kubokda 4ta oʻyin oʻtkazgan.

2017-yildan buyon Rossiyaning " Zvezda-2005 " (Perm) klubida toʻp surmoqda. Rossiya chempionatining chempioni (2017) va bronza medali sohibi (2018,2020),Rossiya kubogi gʻolibi (2018).

Jamoa karyerasi 
U 2011-yil 26-iyul kuni Xitoyga qarshi oʻrtoqlik oʻyinida Rossiya terma jamoasi safida debyut qilgan. Umuman olganda, 2011—2012-yillarda u milliy terma jamoa safida 5 ta oʻyin oʻtkazgan boʻlib, ularning barchasi oʻrtoqlik oʻyinlarida boʻlgan. Milliy terma jamoada gol yoʻq va 5 isht. sohibi.

Rossiya talabalar jamoasi tarkibida u 2013-yilda Qozonda boʻlib oʻtgan Universiadada ishtirok etdi, u yerda ruslar toʻqqizinchi oʻrinni egalladi. Turnirda u uchta oʻyinda maydonga tushdi.

Manbalar

Havolalar 

 Profil na sayte Soccerway (angl.) (1)
 Profil na sayte Soccerway (angl.) (2)
 Profil na sayte RFS

Yashayotgan insonlar
1986-yilda tugʻilganlar
6-sentyabrda tugʻilganlar
Futbolchilar
Ayol futbolchilar
Alifbo boʻyicha sportchilar
Ford Fusion

Ford Fusion — bu Ford Motor Company tomonidan ishlab chiqarilgan va uning Evropa boʻlimi tomonidan ishlab chiqarilgan kichik ixcham furgon. Germaniyada, Köln shahridagi zavodda ishlab chiqarilgan.

MDHda avtomobillar orasida Ford sotuvlar boʻyicha ikkinchi oʻrinni egalladi, Ford Focusdan keyin ikkinchi oʻrinni egalladi. Ford Fusion Calero modifikatsiyasi MDHda yetkazib berilmagan, bamperlari va yon plitalari kuzov rangiga boʻyalmagan modifikatsiyasi mavjud edi.

Koʻrib chiqish 
Beshinchi avlod Ford Fiesta bilan bir platformada qurilgan, ammo Fusion Fiestaga qaraganda ancha kengroq, uzunroq va balandroq. Fusion korpusining konstruksiyasi juda qattiq pastdan kesilgan chiziqlarga, shuningdek, qisqa osma chiziqlarga va keng oraliqda joylashgan deyarli kvadrat faralarga ega.

Funktsional nuqtai nazardan Ford Fusion xetchbek va stansiya vagonining xususiyatlariga ega. „Fusion“ nomi (jild. e. sintez) marketologlar avtomobil golf sinfidagi xetchbek va „parket“ SUV xususiyatlarini „oʻzlashtirganini“ taʼkidlashga harakat qilishdi. Ishlab chiqaruvchi hatto ushbu model uchun UAV atamasini kiritdi (ingliz tilidan . Urban Activity Vehicle - faol shahar avtomobili).

Restyling 2005-yil 
2005-yilda Ford Fusion yangi qoliplar va bamperlar, biroz boʻrtib chiqqan gʻildirak arkalari va yangi fara dizaynini oʻz ichiga olgan koʻrinishga ega boʻldi.

Dvigatellar faqat 1,6 litrli versiyalarda sotuvga chiqarildi. Qayta tiklangan Ford Fusion erni tozalashni 140 dan 160 mm gacha oshirdi va ichki bezak uchun yumshoq teginish materiallari ishlatila boshlandi. Old panel asboblar paneli bilan birga butunlay yangilandi. Ovozli boshqaruvga ega bort kompyuteri varianti sifatida taqdim etildi.Avtomobil dvigateli va transmissiya sozlamalari doimiy ravishda haydovchining ish sharoitlari va haydash uslubiga mos keladigan tarzda sozlanadi.. Avtomobil uch turdagi uskunada ishlab chiqarilgan — Core (asosiy uskunalar), Trend va Elegance.

Model dvigatelga qarab uch turdagi vites qutilari bilan jihozlangan:

 1,4 Duratec va 1,6 Duratec benzinli dvigatellarida va 1,4 TDCi va 1,6 TDCi dizel dvigatellarida 5 pogʻonali mexanik uzatmalar qutisi oʻrnatilgan;
 1,4 Duratec benzinli dvigatellari va 1,4 TDCi va 1,6 TDCi dizel dvigatellarida 5 pogʻonali robot vites qutisi oʻrnatilgan;
 1,6 litrli benzinli dvigatellarda 4 pogʻonali avtomat uzatma oʻrnatilgan.

Dvigatel imkoniyatlari 

 80 ot kuchiga ega 1,4 litrli Duratec. Bilan.;
 101 ot kuchiga ega 1,6 litrli Duratec. Bilan.
 68 ot kuchiga ega 1,4 litrli Duratorq Bilan. (MDHga etkazib berilmagan);
 90 ot kuchiga ega 1,6 litrli Duratorq Bilan. (MDHda mavjud emas).

Manbalar 

Ford avtomobillari
2010-yil ishlab chiqarilgan avtomobillar
2000-yilda ishlab chiqarilgan avtomobillar
AQSh avtomobillari
Natalia Vikhlyantseva

Natalia Konstantinovna Vikhlyantseva (1997-yil 16-fevralda tugʻilgan) — rossiyalik tennischi. Uning tennisdagi sevimli maydonchasi oʻtli maydondir.

Vikhlyantseva 2017-yil 23-oktabrda yakkalik bahslarida 54-oʻrinni, 2016-yil avgustida esa juftlikda 279-oʻrinni egallagan.

Faoliyati 
Vikhlyantseva 2015-yilgi Shenzhen Openda WTA turnirining asosiy toʻr bosqichida debyut qildi va u joker belgisini oldi. U WTAdagi birinchi uchrashuvida Anna-Lena Fridsamni uchta setda magʻlub etdi. U ikkinchi davrada Simona Xalepga qarshi toʻgʻridan-toʻgʻri magʻlub boʻldi.

2016-yilda ITF poygasida ikkita chempionlikni qoʻlga kiritganidan soʻng, u Open de Limoges musobaqasining yarim finaliga chiqdi va u eng yaxshi 30 nafar tennischi Karolin Garsiyani uchta setga olib chiqdi.

Vikhlyantseva 2017-yilgi Avstraliya ochiq chempionatida „Katta dubulgʻa“ turnirida debyut qildi va u asosiy toʻrning ikkinchi bosqichiga chiqdi va Anastasiya Pavlyuchenkovaga yutqazdi. Uning navbatdagi turniri Sankt-Peterburg kubogi boʻlib, u joker belgisini qoʻlga kiritdi va Yaroslava Shvedovani magʻlub etib, toʻgʻridan-toʻgʻri 8-raqamli Daria Kasatkinani magʻlub etdi va chorak finalda birinchi oʻrindagi Simona Xalepdan (jarohat tufayli musobaqani tark etgan) oʻyinni qoʻlga kiritdi.

U Rosmalen Open turnirida WTA darajasidagi birinchi finalga chiqdi va yoʻlda Korneliya Lister, sobiq dunyoning 9-raqamli Andrea Petkovich, Arantxa Rus va beshinchi raqamli Ana Konjuxni magʻlub etdi.

Baʼzi yomon natijalardan soʻng, Vikhlyantseva Bank of West Classic va Linz Open musobaqalarida ikkinchi bosqichga chiqdi va Kreml kubogining yarim finaliga kutilmagan yugurish bilan chiqdi va u yerda oʻzining birinchi top-20 ustidan gʻalaba qozondi. hamyurtimiz Elena Vesnina toʻgʻridan-toʻgʻri toʻplamlarda. Bu Vikhlyantseva uchun yilning ikkinchi Premer yarim finali edi va ikkalasi ham oʻz vatani Rossiyaga kelishdi.

Faoliyat statistikasi

Turnirlar

Dubllar

WTA finallari

ITF Circuit finallari

Manbalar 

Yashayotgan insonlar
1997-yilda tugʻilganlar
Tennischi ayollar
Nava Starr

Nava Starr (née Shterenberg; 1949-yil 4-aprelda tugʻilgan) — Latviyada tugʻilgan kanadalik ayol shaxmatchi. U ayol xalqaro ustasi (WIM) unvoniga ega. Nava Starr ayollar oʻrtasida sakkiz karra Kanada chempioni va ayollar shaxmat Olimpiadasida 13 marta Kanada nufuzini himoya qilgan. Nava Starr shaxmat boʻyicha ayollar oʻrtasidagi jahon chempionatida olti marta qatnashgan.

Biografiyasi, shaxmat yutuqlari va oʻyin uslubi 
Starr Nava Shterenberg Latviyaning Riga shahrida tugʻilgan. U 1970-yillarning oʻrtalaridan beri AQSh ning mashhur shtatlari Toronto, Ontarioda keyinchalik esa Kanadada yashaydi. Nava Shterenberg Sasha Starrga turmushga chiqqan, ularning Regina ismli qizi shuningdek Methew va Naomi ismli ikki nabirasi bor. Sasha Starr ham kuchli shaxmatchi hisoblanadi.

Starrning shaxmat uslubi oʻtkir, hujumkor va har doim kombinatsiyalarni oʻzgartirib turish prinsipiga asoslanadi. U Gran-pri hujumi (Sitsiliya), fransuzlarga qarshi b2-b3, Ruy Lopezdagi f7-f5 va Philidor himoyasi kabi keskin va gʻayrioddiy usullar bilan oʻyinni ochishni afzal koʻradi. U WIM unvonini 1978-yilda Britaniya Kolumbiyasining Viktoriya shahrida ayollar oʻrtasidagi Kanada shaxmat chempionatida gʻalaba qozonib oldi. U magʻlub etgan eng yaxshi oʻyinchilar Pia Kramling, Milunka Lazarevich, Barbara Hund va Roman Peltsdir. Starr En Passant jurnalida „Nega shaxmatda erkaklar ayollardan ustundirlar“ sarlavhali maqola yozgan. U Kanada shaxmat shon-sharaf zali aʼzosi hisoblanadi.

Asosiy turnir va oʻyin natijalari 

 Ayollar oʻrtasidagi 13 ta shaxmat olimpiadasida Kanada shaʼnini 10 marta birinchi taxtada dona surib, himoya qilgan. Quyida Starrning olimpiadagi oʻyinlari keltirilgan:
 Hayfa 1976-yil, 2-taxta, 9/10, +8 =2 −0, taxta  medalini qoʻlga kiritdi;
 Buenos-Ayres 1978-yil, 1-taxta, 10/14, +8 =4 −2;
 La Valletta 1980-yil, 1-taxta, 7,5/11, +5 =5 −1;
 Lucerne 1982-yil, 1-taxta, 9/12, +7 =4 −1, taxta  medalini qoʻlga kiritdi;
 Saloniki 1984-yil, 1-taxta, 8/12, +7 =2 −3;
 Saloniki 1988-yil, 1-taxta, 5/12, +4 =2 −6;
 Manila 1992-yil, 1-taxta, 9/13, +7 =4 −2;
 Moskva 1994-yil, 1-taxta, 8,5/12, +6 =5 −1;
 Yerevan 1996-yil, 1-doska, 6/12, +3 =6 −3;
 Bled 2002-yil 1-chi kengash, 5,5/11, +5 =1 −5;
 Calvià 2004-yil, 1-taxta, 8,5/12, +7 =3 −2;
 Turin 2006-yil, 2-taxta, 5,5/10, +4 =3 −3;
 Tromso 2014-yil, zaxira taxtasi, 2,5/6, +2 =1 −3.

Kanada nufuzi uchun Olimpiada oʻyinlarida jami: 147 oʻyinda ishtirok etgan (ayollar va erkaklar uchun Kanada rekordi), +73 =42 −29, 63,9 foiz.

 Ayollar oʻrtasidagi jahon chempionatining 6 karra ishtirokchisi:
 1978-yil — Alikante, Ispaniya
 1982-yil — Bad Kissingen, Germaniya
 1985-yil — Gavana, Kuba
 1990-yil — Kuala-Lumpur, Malayziya
 1993-yil — Jakarta, Indoneziya
 2001-yil — Moskva

Manbalar

Havolalar  

Yashayotgan insonlar
1949-yilda tugʻilganlar
Shaxmatchi ayollar
Shaxmatchilar
Olimpiada qatnashchilari
Shaxmat olimpiadasi ishtirokchilari
Alifbo boʻyicha sportchilar
Docklands Stadium

Docklands Stadium shuningdek, hozirda Marvel Stadium nomi bilan ham tanilgan, Melburn Viktoriya, Avstraliyaning Doklendlar hududidagi sport va koʻngilochar stadiondir. Qurilish 1997-yil oktyabr oyida boshlangan va 2000-yilda yakunlangan. Tahminan 460 million Avstraliya dollari qiymatida mablagʻ sarf etilgan. Stadion tomi ochiladi va oʻrindiqlari toʻrtburchak shaklga oʻtkazish mumkin.

Stadion birinchi navbatda Avstraliya futbol uchun foydalaniladi va dastlab Waverley Park oʻrniga qurilgan. u 2016-yil 7-oktyabrdan buyon oʻyin joyiga eksklyuziv egalik qiladi. 53 000 tomoshabinni sigʻdira oladigan stadion Melburnda ikkinchi oʻrinda turadi va bir qator boshqa sport tadbirlariga mezbonlik qilgan, shu jumladan mahalliy Twenty20 kriket oʻyinlari, Melburn Victory futbol uy uchrashuvlari, regbi ligasi va regbi ittifoqi oʻyinlari shuningdek, maxsus tadbirlar va konsertlar.

Tarixi 

Stadion 1996-yil 31-oktyabrda Avstraliya futbol ligasining bosh qarorgohi sifatida Ueyverli Parkning oʻrnini bosuvchi markaz sifatida eʼlon qilindi. Stadionning Baulderstone Hornibrook tomonidan qurilishi 1997-yil oktyabr oyida „Viktoriya stadioni“ nomi ostida boshlangan va 2000-yilgi AFL mavsumi oldidan yakunlangan. Stadion dastlab Docklands Stadium Consortsium tomonidan ishlab chiqilgan va keyinchalik Seven Network tomonidan nazorat qilingan, stadiondagi qolgan ijara ulushi 2006-yil 21-iyunda Jeyms Fielding Funds Management kompaniyasiga 330 million Avstraliya dollariga sotilgan.

Rivojlanishi 
Qurilish bir necha hafta oldin yakunlandi va shu sababli mavsumoldi oʻyinlari rejalashtirilgan baʼzi oʻyinlar boshqa joyga koʻchirildi. Maydondagi birinchi oʻyin Essendon va Port Adelaide oʻrtasida, 43,012 tomoshabin muhlisligi ostida 2000-yil 9-martda boʻlib oʻtdi. Essendon 94 ochko bilan oʻyinda gʻalaba qozondi va Maykl Long birinchi golni urdi. Oʻyin yopiq tom ostida oʻtkazilishi kerak edi, ammo texnik muammolar tufayli ochiq qoldi. Olti kundan soʻng, Barbra Streisand maydondagi birinchi kontsertini oʻtkazdi. Stadiondagi uchinchi futbol oʻyini, West Bulldogs va Brisbane Lions oʻrtasidagi 19-mart kuni oʻtkazildi. 2000-yilning 16-avgustida Avstraliya va Janubiy Afrika oʻrtasida "Bir kunlik xalqaro " tadbiri boʻlib oʻtdi.

Egalik huquqi 
Stadioni qurish va undan foydalanishni shartlariga koʻra, 2025-yilda AFL nominal 30 million dollar toʻlov evaziga stadion egaligini qoʻlga kiritishi kerak edi, ammo AFL komissiyasi bundan oldinroq, 2016-yil oktyabr oyida taxminan 200 million dollarga stadionning eksklyuziv egalik huquqini sotib olishni tanladi.

Manbalar 

Stadionlar
Futbol stadionlari
Avstraliya futbol stadionlari